《念奴娇 十四夜对月同王阮亭员外八叠前韵》
清代·陈维崧

三更以后，碧天刚、碾上一轮圆月。娇女故园应学母，宛转画眉月发。

古巷蛩吟，小窗雁语，触景成悲切。南飞乌鹊，绕枝何处栖歇。

我欲吹裂玉箫，拓残金戟，小把愁肠豁。生不神仙兼将相，负此秋光堆雪。

灯下吴钩，腰间宝玦，拉杂都摧折。明当竟去，终南闻道奇绝。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。